नेपाल सरकार

उद्योग, वाणिज्य तथा आपूर्ति मन्त्रालय

**लघु, घरेलु तथा साना उद्योग प्रवर्द्धन केन्द्र**

त्रिपुरेश्वर, काठमाडौं

**प्रशिक्षकको सूचि (Roster) मा नाम समावेश गर्ने सम्बन्धि सूचना ।**

(वेवसाइटमा सूचना प्रकाशित मिति:- २०७९/०५/३०)

लघु, घरेलु तथा साना उद्योग प्रवर्द्धन तालिम कार्यक्रम सञ्चालन कार्यविधि, २०७७ को दफा ३२ बमोजिम यस केन्द्रबाट चालू आ.ब. २०७९/८० मा सञ्चालन हुने विभिन्न विषयका सीप विकास तालिम सञ्चालन गर्न आवश्यक पर्ने प्रशिक्षकको सूचि (Roster) तयार गर्नुपर्ने भएकोले सम्बन्धित विषयको प्रशिक्षकको सूचिमा समावेश हुन इच्छुक व्यक्तिहरुले तपसिलमा तोकिए बमोजिमको दरखास्त फाराम भरी तपसिल बमोजिमका कागजातहरु संलग्न गरी यो सूचना प्रकाशन भएको मितिले १५ दिनभित्र यस केन्द्रको इमेल ठेगाना mcsipc2079@gmail.com मा आवेदन दिनुहुन यो सूचना प्रकाशित गरिएको छ । अघिल्लो आ.ब.हरुमा आवेदन दिई रोष्टरमा समावेश हुनु भएका प्रशिक्षकहरु समेत यो रोष्टरमा सूचिकृत हुन चाहेमा यसै सूचना बमोजिम आवेदन दिनु हुन सूचित गरिन्छ ।

**आवश्यक कागजातहरु**:

1. दरखास्त फाराम,
2. नेपाली नागरिकता प्रमाणपत्रको प्रतिलिपि,
3. शैक्षिक योग्यताको प्रमाणपत्रको प्रतिलिपि,
4. अनुभव/तालिम/ सीप परीक्षण तह/व्यवसायिक योग्यता प्रमाणित गर्ने कागजातको प्रतिलिपि,
5. अन्य आवश्यक कागजातहरु ।

**द्रष्टव्य:**

1. यस केन्द्रमा पर्न आएका दरखास्त उपर छानविन गरी सूचि (Roster) निर्माण गरिनेछ ।
2. रीत नपुगेको दरखास्त फाराम उपर कुनै कारवाही गरिने छैन ।
3. फरक-फरक विषयको प्रशिक्षकको सूचि (Roster) मा समावेश हुन छुट्टाछुट्टै निवेदन पेश गर्नुपर्ने छ।
4. इमेलमार्फत कागजातहरु पठाउँदा Subject मा "आफूसँग सम्बन्धित विषयको प्रशिक्षकको रोष्टर" भनी उल्लेख गर्नुपर्नेछ ।(जस्तै:- मोवाइल मर्मत विषयको प्रशिक्षकको रोष्टर)
5. इमेलमार्फत कागजात पठाउँदा सबै कागजातहरुलाई एउटै pdf फाईलमा संलग्न राखेर ईमेलमा attach गरी पठाउनुपर्नेछ ।
6. इमेलमार्फत पठाइएका कागजातहरु प्रष्ट बुझिने हुनुपर्नेछ । अन्यथा सूचिमा समावेश गरिने छैन।
7. विवरणहरु संसोधन गर्नुपर्ने भएमा पुन: दरखास्त पेश गर्नुपर्नेछ ।
8. केन्द्रले प्रत्येक आर्थिक वर्षमा रोष्टरको निर्माण वा अद्यावधिक गर्न सूचना प्रकाशित गर्न सक्नेछ।
9. रोष्टरमा समावेश भएकै कारणबाट प्रशिक्षण कार्यमा सहभागी गराइने सुनिश्चितता हुने छैन । तालिम कार्यक्रममा रोष्टरमा समावेश भएका प्रशिक्षकहरुमध्ये उपयुक्त प्रशिक्षक छनौट गर्ने अधिकार यस केन्द्रलाई हुनेछ ।
10. अन्य कुराहरु प्रचलित कानून बमोजिम हुनेछ ।

**तालिमका विषयहरु:-**

|  |  |  |  |  |  |
| --- | --- | --- | --- | --- | --- |
| **सि.नं.** | **तालिमको नाम** | **तालिम सञ्चालन हुने स्थान** | **सि.नं.** | **तालिमको नाम** | **तालिम सञ्चालन हुने स्थान** |
| 1 | हाउस वायरिङ्ग | काठमाडौं | ८ | व्युटिसियन एडभान्स | काठमाडौं |
| २ | खाद्य प्रशोधन (अचार बनाउने लगायत) | काठमाडौं, नवलपरासी (ब.स.पु.) | ९ | कफि वारिष्टा | काठमाडौं |
| ३ | बेसिक प्याट्रन सिलाई | काठमाडौं | १० | बेकरी बेसिक | काठमाडौं, महोत्तरी (बर्दिबास न पा) |
| ४ | एडभान्स प्याट्रन सिलाई | काठमाडौं | ११ | ढाका बुनाई | फाल्गुनन्द गाउँपालिका (पाँचथर) |
| ५ | फेसन डिजाइन | काठमाडौं | १२ | सेरामिक्स | नतोकिएको |
| ६ | कृष्टल सामाग्री | सिन्धुली (कमलामाई न पा) | १३ | बेत बाँसको सामाग्री | कोशी गाउँपालिका (सुनसरी) |
| ७ | व्युटिसियन बेसिक | काठमाडौं |  |  |  |

नोटः माथि तोकिएका स्थानहरु बाहेक अन्य स्थानहरुमा समेत कार्यक्रम संचालन हुन सक्नेछ ।

**केन्द्रको सम्पर्क ठेगाना:- लघु, घरेलु तथा साना उद्योग प्रवर्द्धन केन्द्र, त्रिपुरेश्वर, काठमाडौँ**

**फोन नं.:- ०१-५३५१५३८/ ५३५६९३१/ ९८४१४४६४८७ (तथ्याङ्क सहायक गीता पन्थी)**

**वेवसाइट:- www.mcsipc.gov.np, इमेल:- mcsipc2079@gmail.com**

**दरखास्त फारामको ढाँचा**

श्रीमान् कार्यकारी अधिकृतज्यू,

लघु, घरेलु तथा साना उद्योग प्रवर्द्धन केन्द्र मिति:- २०७९। ।

त्रिपुरेश्वर, काठमाडौँ

**विषय:- प्रशिक्षकको सूचि (Roster) मा नाम समावेश गर्ने बारे ।**

केन्द्रको मिति २०७९।०५।३० मा प्रकाशित सूचना बमोजिम आ.ब. २०७९।८० मा ........................... स्थानमा सञ्चालन हुने ..................... विषयको प्रशिक्षकको सूचि(Roster) मा आवद्ध हुन इच्छुक भएकोले नाम सूचिकृत गरी दिनुहुन देहायका कागजात सहित यो निवेदन पेश गरेको छु ।

1. नेपाली नागरिकता प्रमाणपत्रको प्रतिलिपि,
2. शैक्षिक योग्यताको प्रमाणपत्रको प्रतिलिपि,
3. अनुभव/तालिम/ सीप परीक्षण तह/व्यवसायिक योग्यता प्रमाणित गर्ने कागजातको प्रमाणित प्रतिलिपि,
4. अन्य आवश्यक कागजातहरु ।

**मेरो वैयक्तिक विवरण यसप्रकार छ**:-

1. निवेदकको नाम, थर (नेपालीमा):-
2. निवेदकको नाम, थर (अङ्ग्रेजीमा):-
3. स्थायी ठेगाना:- जन्म मिति:-

नागरिकता नं.:- जारी मिति/जिल्ला :-

1. हाल बसोबास रहेको ठेगाना:-

जिल्लाः स्थानीय तहः वडा नं.: - टोलः-

1. सम्पर्क मोवाईल नं.:- इमेल:-
2. **शैक्षिक योग्यता:-**

|  |  |  |  |  |
| --- | --- | --- | --- | --- |
| **क्र.सं.** | **उपाधि** | **अध्ययन गरेको संस्थाको नाम ठेगाना** | **उत्तिर्ण गरेको वर्ष/श्रेणी** | **कैफियत** |
|  |  |  |  |  |
|  |  |  |  |  |

1. **तालिम:-**

|  |  |  |  |  |
| --- | --- | --- | --- | --- |
| **क्र.सं.** | **तालिम दिने संस्थाको नाम र ठेगाना** | **तालिमको नाम** | **तालिमको अवधि** | **कैफियत** |
|  |  |  |  |  |
|  |  |  |  |  |

1. **सीप परीक्षण:-**

|  |  |  |  |  |
| --- | --- | --- | --- | --- |
| **क्र.स.** | **सीप परीक्षण गर्ने संस्थाको नाम र ठेगाना** | **सीप परीक्षणको नाम** | **सीप परीक्षण तह** | **कैफियत** |
|  |  |  |  |  |
|  |  |  |  |  |

1. **कार्य अनुभव:-**

|  |  |  |  |  |
| --- | --- | --- | --- | --- |
| **क्र.सं.** | **कार्यरत संस्थाको नाम ठेगाना** | **पद** | **अवधि** | **कैफियत** |
|  |  |  |  |  |
|  |  |  |  |  |

मैले पेश गरेको विवरण ठीक साँचो हो । फरक परे कानून बमोजिम सहुँला, बुझाउँला ।

**निवेदकको**

नाम:-

दस्तखत:-

नोटः ढाँचाको स्वरुपमा सारभुत रुपमा फरक नपर्ने गरी आवश्यकतानुसार थप पाना प्रयोग गर्नुसक्नु हुनेछ ।